# Datganiad hygyrchedd ar gyfer Bwrdd Diogelu Annibynnol Cenedlaethol (Cymru)

Mae’r datganiad hygyrchedd hwn yn berthnasol i wefan Bwrdd Diogelu Annibynnol Cenedlaethol (Cymru).

Caiff y wefan hon ei rhedeg gan Croatoan Design. Rydym am sicrhau bod cymaint o bobl ag sy’n bosibl yn gallu defnyddio’r wefan hon. Mae hynny’n golygu y dylai fod modd, er enghraifft, i chi:

* chwyddo maint y testun i 300% heb fod y testun yn mynd o’r golwg ar y sgrîn
* llywio’r rhan fwyaf o’r wefan gan ddefnyddio bysellfwrdd yn unig
* llywio’r rhan fwyaf o’r wefan gan ddefnyddio meddalwedd adnabod lleferydd
* gwrando ar y rhan fwyaf o’r wefan gan ddefnyddio darllenydd sgrîn (gan gynnwys y fersiynau diweddaraf o JAWS, NVDA a VoiceOver).

Rydym hefyd wedi sicrhau bod testun y wefan mor hawdd i’w ddeall ag sy’n bosibl.

Mae gan [AbilityNet](https://mcmw.abilitynet.org.uk/) gyngor ynghylch gwneud eich dyfais yn haws i’w defnyddio os oes gennych anabledd.

## Pa mor hygyrch yw’r wefan hon

Rydym yn gwybod nad yw rhannau o’r wefan hon yn hollol hygyrch:

* Mae rhai delweddau’n cynnwys testun;
* Nid oes gennym gopi Word neu Destun Cyfoethog o ddogfennau PDF fel dewis amgen.

### Adborth a manylion cyswllt

Os oes arnoch angen unrhyw wybodaeth sydd ar y wefan hon mewn fformat gwahanol megis dogfen PDF hygyrch, print bras, dogfen hawdd ei darllen, recordiad sain neu braille:

Anfonwch ebost i: NISB@gov.wales

Byddwn yn ystyried eich cais ac yn cysylltu’n ôl â chi cyn pen deg diwrnod gwaith.

### Adrodd ynghylch problemau hygyrchedd ar y wefan hon

Rydym bob amser yn awyddus i wneud y wefan hon yn fwy hygyrch. Os byddwch yn dod ar draws unrhyw broblemau nad ydynt wedi’u rhestru ar y dudalen hon neu os ydych o’r farn nad ydym yn bodloni’r gofynion o ran hygyrchedd, anfonwch ebost i’r cyfeiriad canlynol: NISB@gov.wales. Os oes modd, anfonwch enghreifftiau ar ffurf sgrînlun ynghyd â manylion URL tudalennau penodol.

### Gweithdrefn orfodi

Y Comisiwn Cydraddoldeb a Hawliau Dynol sy’n gyfrifol am orfodi Rheoliadau Hygyrchedd Cyrff Sector Cyhoeddus (Gwefannau a Chymwysiadau Symudol) (Rhif 2) 2018 (y ‘rheoliadau hygyrchedd’). Os byddwch yn anfodlon â’r modd y byddwn yn ymateb i’ch cwyn, gallwch [gysylltu â’r Gwasanaeth Cynghori a Chymorth Cydraddoldeb (EASS)](https://www.equalityadvisoryservice.com/).

## Gwybodaeth dechnegol am hygyrchedd y wefan hon

Mae Bwrdd Diogelu Annibynnol Cenedlaethol (Cymru) wedi ymrwymo i sicrhau bod ei wefan yn hygyrch, yn unol â Rheoliadau Hygyrchedd Cyrff Sector Cyhoeddus (Gwefannau a Chymwysiadau Symudol) (Rhif 2) 2018.

### Statws o ran cydymffurfio

Oherwydd yr achosion o fethu â chydymffurfio a restrir isod, mae’r wefan hon yn cydymffurfio’n rhannol â safon AA [fersiwn 2.1 y Canllawiau ynghylch Hygyrchedd Cynnwys Gwefannau](https://www.w3.org/TR/WCAG21/).

## Cynnwys nad yw’n hygyrch

Nid yw’r cynnwys a restrir isod yn hygyrch am y rhesymau canlynol:

### Cynnwys nad yw’n cydymffurfio â’r rheoliadau hygyrchedd

* Delweddau yw penynnau rhai o’r tudalennau, ond caiff testun y pennyn ei gynnwys yn y testun y gellir ei ddefnyddio yn lle’r ddelwedd.
* Nid ydym wedi darparu dogfennau Word neu Destun Cyfoethog amgen ar gyfer dogfennau PDF. Rydym yn bwriadu ychwanegu’r fformatau amgen hyn yn ystod y misoedd nesaf, ac rydym yn cynllunio gwefan newydd ar gyfer dechrau 2021. Bydd gofynion dylunio’r wefan newydd yn cynnwys glynu wrth safon AA fersiwn 2.1 y Canllawiau ynghylch Hygyrchedd Cynnwys Gwefannau.

### Baich anghymesur

Amherthnasol.

**Cynnwys nad yw’r rheoliadau hygyrchedd yn berthnasol iddo**

#### Dogfennau PDF a dogfennau eraill

Mae rhai o’n dogfennau PDF a’n dogfennau Word yn hanfodol i’r gwaith o ddarparu ein gwasanaethau. Rydym yn cyhoeddi gwybodaeth gan sefydliadau diogelu eraill yn rheolaidd, a gaiff ei rhoi i ni ar ffurf dogfennau PDF neu Word, ac rydym yn sicrhau bod y wybodaeth honno ar gael i’w lawrlwytho neu’i gweld gan ddefnyddio darllenydd sgrîn. Rydym hefyd yn cyhoeddi dogfennau megis Adroddiadau Blynyddol a llawlyfrau sydd wedi’u dylunio yn unol â’n brand. Caiff y dogfennau hyn eu dylunio bob amser gan ystyried hygyrchedd. Fodd bynnag, byddwn yn cynnig fersiynau Word neu HTML o’n hadroddiadau a’n dogfennau ein hunain o fis Medi 2020 ymlaen.

Nid yw’r rheoliadau hygyrchedd [yn mynnu ein bod yn unioni dogfennau PDF neu ddogfennau eraill a gyhoeddwyd cyn 23 Medi 2018](http://www.legislation.gov.uk/uksi/2018/952/regulation/4/made) os nad ydynt yn hanfodol i’r gwaith o ddarparu ein gwasanaethau.

Bydd unrhyw ddogfennau PDF neu Word newydd y byddwn yn eu cyhoeddi yn bodloni safonau hygyrchedd.

#### Deunydd fideo byw

Nid ydym yn bwriadu ychwanegu capsiynau at ffrydiau fideo byw gan fod deunydd fideo byw [wedi’i eithrio rhag gorfod bodloni’r rheoliadau hygyrchedd](http://www.legislation.gov.uk/uksi/2018/952/regulation/4/made).

## Beth rydym yn ei wneud i wella hygyrchedd

Fel y nodwyd yn flaenorol, disgwylir y bydd y gwaith o ddylunio gwefan newydd yn cael ei osod ar dendr ddechrau 2021. Bydd gofynion dylunio’r wefan newydd yn cynnwys glynu’n gyfan gwbl wrth safon AA fersiwn 2.1 y Canllawiau ynghylch Hygyrchedd Cynnwys Gwefannau.

## Paratoi’r datganiad hygyrchedd hwn

Cafodd y datganiad hwn ei baratoi ar 23 Medi 2020. Cafodd ei adolygu ddiwethaf ar 22 Medi 2020.

Cafodd y prawf diwethaf ar y wefan hon ei gynnal ar 17 Medi 2020. Cafodd y prawf ei gynnal gan Croatoan Design. Rhoddwyd prawf ar hafan y wefan – bwrdddiogelu.cymru – gan mai dyma’r dudalen sy’n cynnwys y nifer fwyaf o elfennau (ee testun, delweddau, eiconau, cefndiroedd lliw, troedyn) a bod gweddill y wefan yn defnyddio’r dudalen hon fel templed.